Twee kinders uit huis ontvoer | Maroela Media
Twee kinders uit huis ontvoer
Die polisie het 'n soektog van stapel gestuur na drie onbekende mans wat by 'n huis naby Witbank ingebreek en twee kinders ontvoer het.
Kol. Mtsholi Bhembe, provinsiale polisiewoordvoerder van Mpumalanga, het gesê die voorval het Sondag in die vroeë oggendure by 'n huis in Vosman plaasgevind waar 'n 50-jarige vrou saam met haar kinders en kleinkinders woon.
"Volgens inligting wat aan die polisie beskikbaar is, het die drie toegang tot die huis verkry deur die sit-en-eetkamer se venster te breek. Die vrou en haar 18-jarige dogter het die geraas gehoor en gaan ondersoek instel, waarna 'n vuurwapen op hulle gerig is. Hulle is dadelik beveel om stil te bly," het Bhembe gesê.
Die verdagtes het toe twee kinders, 'n 15-maande oue baba en 'n 13-jarige albino meisie, uit verskillende kamers gegryp en in die donker op die vlug geslaan en verdwyn.
"Die twee vroue het hulp ontbied en lede van die gemeenskap het dadelik na die skurke begin soek terwyl die polisie ook 'n volskaalse soektog na die kinders en verdagtes van stapel gestuur het."
Niks is tydens die voorval geroof nie. Die polisie ondersoek 'n saak van huisbraak en ontvoering.
Enigiemand met inligting oor waar die verdagtes en kinders hulle mag bevind, word versoek om kol. One Thobejane by 082 372 2195 of Stop Misdaad by 08600 10111 te bel.
Die meisie wat ontvoer is. Foto: Verskaf
Mpumalanga vermis Vosman
Life Esidimeni: Premier getuig
Radio-omroeper in ateljee deur rowers aangehou
Jip en buitelnders glo ook Albino is muti…. Hoeveel water sal nie gespaar word as die klomp uitladers terug gaan huistoe nie…
Ongelukkig het ek ook 'n program hieroor gekyk en baie groepe in Afrika jag hierdie arme kinders mercilessly, soveel so dat die ouers moet gaan wegkruip met hulle in afgelee plekke. Kom ons hoop en bid sy is veilig . STERKTE aan die gesin!
Hoe verskriklik moet dit nie vir die mense wees nie, daardie arme meisie is pragtig en geliefd. En wat gaan van hulle word, mag God hulle asseblief beskerm en genadig toevou in sy Hande.